ເອເຊຍສະຫຼອງວັນປີໃໝ່ ທາງຈັນທະຄະຕິ
ປະຊາຊົນໃນເຂດເອເຊຍ ສະເຫຼີມສະຫຼອງ ການມາຮອດມາເຖິງ ຂອງປີກະຕ່າຍ ຫຼືປິເຖາະ
ຊາວເອເຊຍນັບແຕ່ນະຄອນຫຼວງຮ່າໂນ່ຍຂອງຫວຽດນາມ ໄປຈົນເຖິງ ນະຄອນຫຼວງພຽງຢາງຂອງເກົາຫຼີເໜືອ ໄດ້ພາ ກັນຕ້ອນຮັບການມາຮອດມາເຖິງຂອງປີໃໝ່ທາງຈັນທະຄະ ຕິ ດ້ວຍການຈູດບັ້ງໄຟດອກ ການສວດມົນພາວະນາ ແລະ ການພົບພໍ້ກັນຂອງສະມາຊິກໃນຄອບຄົວ ການຈູດບັ້ງໄຟດອກຂະໜາດໃຫຍ່ເຮັດໃຫ້ທ້ອງຟ້າຂອງນະ ຄອນຫຼວງປັກກິ່ງ ແລະນະຄອນຊຽງໄຮ້ ສະຫວ່າງສະໄຫວ ຂະນະທີ່ຢູ່ເກົາຫຼີເໜືອ ພວກເດັກນ້ອຍ ພາກັນແລ່ນຫວ່າວ ແລະລະຫຼິ້ນຕ່າງໆແບບທີ່ເຄີຍເຮັດກັນມາຕາມປະເພນ ໃນ ຂະນະທີ່ສ່ວນໃຫຍ່ຂອງຊາວເອເຊຍພວມພາກັນສະເຫຼີມສະຫຼອງຄວາມມັ່ງຄັ່ງສົມບູນ ທີ່ຄາດວ່າ ປີເຖາະ ຫຼືປີກະຕ່າຍຈະນຳມາໃຫ້ນັ້ນ ທີ່ກຸງວໍຊິງຕັນປະທານາທິບໍດີສະຫະລັດທ່ານບາຣັກໂອບາມາໄດ້ສົ່ງຄຳອວຍພອນໃຫ້ ມີສັນຕິພາບ ຄວາມອຸດົມຮັ່ງມີ ແລະສຸກຂະພາບເຂັ້ມແຂງ ໄປຍັງທຸກໆຄົນທີ່ພວມພາ ກັນສະເຫຼີມສະຫຼອງໂອກາດດັ່ງກ່າວ ທ່ານໂອບາມາໃຫ້ຂໍ້ສັງເກດວ່າວັນຂຶ້ນປີໃໝ່ດັ່ງກ່າວຍັງມີການສະເຫຼີມສະຫຼອງ ໂດຍ ຊາວອະເມຣິກັນເຊື້ອສາຍເອເຊຍຢູ່ຕາມຫົວເມືອງນ້ອຍໃຫຍ່ຕ່າງໆໃນທົ່ວສະຫະລັດ